CELEX: 
Language: fi
Date: 2021-02-09 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) 2018/848 liitteen II muuttamisesta idätettyjä siemeniä ja salaattisikurin kerien luonnonmukaista tuotantoa koskevien sääntöjen sekä eräiden vesiviljelyeläinten rehun ja loiskäsittelyjen osalta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Asetuksen (EU) 2018/848 hyväksymisen myötä on tarpeen antaa tämä delegoitu asetus eräistä säännöksistä, jotka koskevat idätettyjä siemeniä, salaattisikurin keriä ja vesiviljelyeläinlajeja. Nykyisiä säännöksiä on tarpeen muuttaa oikeusvarmuuden parantamiseksi erityisesti sen vuoksi, että useat sidosryhmät ovat pyytäneet idätettyjä siemeniä ja salaattisikurin keriä koskevia selvennyksiä termien ja luomutuotannossa sallittujen kasvualustojen osalta. 
            
            
               Vesiviljelyeläinlajien osalta on tarpeen ottaa huomioon nykyinen mahdollisuus käyttää katkarapujen ravinnossa luonnonmukaista kolesterolia ja muuttaa vesiviljelyeläinten loiskäsittelyjä koskevia säännöksiä luonnonmukaista tuotantoa koskevaa teknistä neuvontaa antavan ryhmän tuoreiden päätelmien
                  1
                perusteella.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Säädöksestä keskusteltiin perusteellisesti jäsenvaltioiden kanssa luonnonmukaista tuotantoa käsittelevässä asiantuntijaryhmässä sekä luonnonmukaisen tuotannon alan tärkeimpien järjestöjen eli IFOAMin (Kansainvälinen luomualan järjestöjen liitto) ja siihen kuuluvien alakohtaisten ryhmien, COPA-COGECA:n (Maatalouden tuottajajärjestöjen keskusjärjestö), ESSAn (Euroopan iduntuottajien järjestö) ja FEAP:n (Euroopan vesiviljelyalan tuottajien järjestö) kanssa. Maatalouden ja maaseudun kehittämisen pääosasto teki näitä sääntöjä laatiessaan läheistä yhteistyötä meri- ja kalastusasioiden pääosaston ja muiden pääosastojen, erityisesti terveyden ja elintarviketurvallisuuden pääosaston, kanssa näiden erityisasiantuntemuksen alalla. WTO-kumppaneille ilmoitettiin asiasta ja julkisia kuulemisia järjestettiin. Kaikkia palautemekanismilla julkisen kuulemisen yhteydessä saatuja kommentteja on tarkasteltu, eikä säädöstä ole muutettu.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Asetuksen (EU) 2018/848 johdanto-osan 29 kappaleessa esitetään, että tietyt viljelykäytännöt, jotka eivät liity maaperään, kuten idätettyjen siementen tai sikurisalaatin kerien tuotanto, olisi sallittava. Asetuksen (EU) 2018/848 12 artiklassa komissiolle siirretään valta muuttaa nykyisiä säännöksiä liitteessä II olevan I osan 1.3 kohdasta poikkeamiseksi idätettyjen siementen ja sikurisalaatin kerien osalta. 
            
            
               Lisäksi asetuksen (EU) 2018/848 johdanto-osan 50 kappaleessa esitetään, että laadun ja jäljitettävyyden, mainitun asetuksen noudattamisen ja tekniseen kehitykseen mukautumisen varmistamiseksi komissiolle olisi siirrettävä valta hyväksyä tiettyjä säädösvallan siirron nojalla annettavia delegoituja säädöksiä vesiviljelyeläinten rehun ja näiden eläinten eläinlääkinnällisen hoidon osalta sekä emokantojen hoitoa, jalostusta ja poikasten tuotantoa koskevien yksityiskohtaisten edellytysten osalta. 
            
            
               Tällä delegoidulla säädöksellä muutetaan eräitä idätettyjä siemeniä ja salaattisikurin keriä koskevia säännöksiä oikeusvarmuuden parantamiseksi. Vesiviljelyeläinten ravintolisän ja eläinlääkinnällisen hoidon osalta ne liittyvät Penaeus-katkarapujen ja makean veden katkarapujen ravinnon täydentämiseen luonnonmukaisella kolesterolilla sekä loiskäsittelyihin. Käyttöön otetaan lajikohtainen lähestymistapa eläinten hyvinvointia koskevien periaatteiden mukaisesti. 
            
            
               KOMISSION DELEGOITU ASETUS (EU) …/…,
            
            
               annettu 9.2.2021,
            
            
               Euroopan parlamentin ja neuvoston asetuksen (EU) 2018/848 liitteen II muuttamisesta idätettyjä siemeniä ja salaattisikurin kerien luonnonmukaista tuotantoa koskevien sääntöjen sekä eräiden vesiviljelyeläinten rehun ja loiskäsittelyjen osalta
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta 30 päivänä toukokuuta 2018 annetun Euroopan parlamentin ja neuvoston asetuksen (EU) 2018/848
                  2
                ja erityisesti sen 12 artiklan 2 kohdan a alakohdan sekä 15 artiklan 2 kohdan b ja c alakohdan,
            
            
               sekä katsoo seuraavaa:
            
            
               (1)Komission delegoidulla asetuksella (EU) 2020/427
                  3
                on hiljattain muutettu asetuksen (EU) 2018/848 liitteessä II olevan I osan 1.3 kohtaa luonnonmukaisten idätettyjen siementen osalta, jotta varmistetaan luonnonmukaisten siementen käyttö niiden tuotannossa. Koska idätetyt siemenet kattavat idut, versot ja krassin
                  4
               , jotka voivat itääkseen käyttää yksinomaan siemenissä olevia varastoja, luonnonmukaisessa tuotannossa olisi käytettävä ainoastaan vettä. Sen vuoksi on tarpeen täsmentää, että poikkeus idätettyjen siementen maaperään liittyvään viljelyyn rajataan ainoastaan siementen kostutukseen, ja olisi säädettävä nimenomaisesti, että kasvualustan käyttö ei ole sallittua lukuun ottamatta sellaisen inertin aineen käyttöä, joka on tarkoitettu yksinomaan pitämään siemenet kosteana silloin kun kyseisen inertin aineen ainesosat on sallittu asetuksen (EU) 2018/848 24 artiklan mukaisesti. 
            
         
         
            
               (2)Salaattisikurin kerien tuotantojakso voi koostua kahdesta vaiheesta, joista toinen on maaperävaihe ja toinen joko maaperässä, vedessä tai kasvualustassa tapahtuva hyötövaihe. Sen vuoksi on tarpeen täsmentää, että salaattisikurin maaperään liittyvää viljelyä koskeva poikkeus kattaa kastamisen puhtaaseen veteen ja että kasvualustan käyttö on sallittua vain silloin kun sen ainesosat ovat sallittuja asetuksen (EU) 2018/848 24 artiklan mukaisesti. 
            
            
               (3)Komission asetuksen (EY) N:o 889/2008
                  5
                25 l artiklan 3 kohdan b alakohdassa sallitaan, että Penaeus-katkarapujen ja makean veden katkarapujen (Macrobrachium spp.) luontaista ravintoa täydennetään luonnonmukaisella kolesterolilla lihotusvaiheessa ja varhemmissa kehitysvaiheissa. Sen vuoksi asetuksen (EU) 2018/848 liitteessä II olevan III osan 3.1.3.4 kohdassa on tarpeen säätää kyseisten katkarapujen ravinnon täydentämisestä luonnonmukaisella kolesterolilla.
            
            
               (4)Kun delegoidun asetuksen (EU) 2020/427 luonnoksesta keskusteltiin vuonna 2019, eräät jäsenvaltiot pyysivät muiden luonnonmukaista vesiviljelyä koskevien sääntöjen tarkistamista. Komission päätöksellä 2017/C 287/03
                  6
                perustettu luonnonmukaista tuotantoa koskevaa teknistä neuvontaa antava ryhmä (EGTOP) arvioi kyseiset pyynnöt. Komissio totesi tammikuussa 2020 julkaistujen EGTOP:n päätelmien
                  7
                perusteella, että vesiviljelyeläimiä koskevia tuotantosääntöjä on tarpeen päivittää erityisesti eläinlääkinnällisen hoidon osalta. 
            
            
               (5)Riippumatta tautien ehkäisyä koskevista vaatimuksista, jollainen on esimerkiksi suositus käyttää loisien biologisessa torjunnassa ensisijaisesti puhdistajakaloja, makeaa vettä, merivettä ja natriumkloridiliuosta, vakavissa loistapauksissa sallitaan nykyisin tiettyjä käsittelyjä yleisesti kaikkien lajien osalta. Edellä mainittujen EGTOP-päätelmien perusteella on asianmukaista muuttaa asetuksen (EU) 2018/848 liitteessä II olevan III osan 3.1.4.2 kohdassa säädettyjä loiskäsittelyjä koskevia säännöksiä ja ottaa käyttöön lajikohtaisempi lähestymistapa, jotta vesiviljelyeläinten tarpeisiin voidaan vastata paremmin vaarantamatta tuotannon luonnonmukaista luonnetta. 
            
            
               (6)Erityisesti on otettava huomioon, että muiden lajien kuin lohen tuotantojaksojen pituudet vaihtelevat, että loisia voi esiintyä nuorissa vesiviljelyeläimissä, että toimijat pyrkivät lykkäämään käsittelyjä niiden määrärajoitusten vuoksi mahdollisimman pitkälle ja että tuotantojakson ensimmäisenä vuonna kalanpoikasten ja nuorten kalojen kuolleisuuden on ilmoitettu olevan korkea. Sen vuoksi muiden lajien kuin lohien osalta on asianmukaista yhdenmukaistaa loiskäsittelyjen tiheys ja enimmäismäärä muille kemiallisesti syntetisoiduille allopaattisille eläinlääkkeille vahvistettujen rajojen kanssa, jotta käsittelyt voidaan toteuttaa todellisen tarpeen mukaan ja elinkaaren alkuvaiheissa voidaan välttää korkeaa kuolleisuutta.
            
            
               (7)Ottaen huomioon lohen tuotantojakson kesto ja tarve varmistaa, ettei lohien ollessa makeassa vedessä esiinny kalatäitä, nykyiset loiskäsittelyjen tiheyttä ja enimmäismäärää koskevat rajoitukset olisi säilytettävä. 
            
            
               (8)Lisäksi on tärkeää tarkentaa nykyisiä säännöksiä asettamalla tehtäville loiskäsittelyille selkeä enimmäismäärä lajista riippumatta.
            
            
               (9)Asetuksen (EU) 2018/848 liitettä II olisi näin ollen muutettava.
            
            
               (10)Tätä asetusta olisi selkeyden ja oikeusvarmuuden vuoksi sovellettava asetuksen (EU) 2018/848 soveltamisen alkamispäivästä,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan asetuksen (EU) 2018/848 liite II tämän asetuksen liitteen mukaisesti.
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 1 päivästä tammikuuta 2022.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 9.2.2021
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        
                  EGTOP Final report on Aquaculture IV – 13.12.2019
                   .
               
               
                  
                     (2)
                  
                        Euroopan parlamentin ja neuvoston asetus (EU) 2018/848, annettu 30 päivänä toukokuuta 2018, luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta (EUVL L 150, 14.6.2018, s. 1).
               
               
                  
                     (3)
                  
                        Komission delegoitu asetus (EU) 2020/427, annettu 13 päivänä tammikuuta 2020, Euroopan parlamentin ja neuvoston asetuksen (EU) 2018/848 liitteen II muuttamisesta luonnonmukaisten tuotteiden tiettyjen yksityiskohtaisten tuotantosääntöjen osalta (EUVL L 87, 23.3.2020, s. 1).
               
               
                  
                     (4)
                  
                        Tuotantojaksojen kuvaus asiakirjassa 
                  EFSA Scientific Opinion on the risk posed by Shiga toxin-producing Escherichia coli (STEC) and other pathogenic bacteria in seeds and sprouted seeds – EFSA Journal 2011;
                   9(11):2424.
                   [101 pp] doi:10.2903/j.efsa.2011.2424.
                   
               
               
                  
                     (5)
                  
                        Komission asetus (EY) N:o 889/2008, annettu 5 päivänä syyskuuta 2008, luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta (EUVL L 250, 18.9.2008, s. 1).
               
               
                  
                     (6)
                  
                        Komission päätös, annettu 30 päivänä elokuuta 2017, luonnonmukaista tuotantoa koskevaa teknistä neuvontaa antavan ryhmän jäsenten nimittämisestä ja varallaololuettelon laatimisesta (EUVL C 287, 30.8.2017, s. 3).
               
               
                  
                     (7)
                  
                        
                  EGTOP Final report on Aquaculture IV – 13 December 2019
                    
               
            
      
    ---documentbreak--- 
      
         
         
            
               LIITE 
            
            
            
               Muutetaan asetuksen (EU) 2018/848 liite II seuraavasti:
            
            
               (1)Korvataan I osan 1.3 kohta seuraavasti:
            
            
               ”1.3. Poiketen siitä, mitä 1.1 kohdassa säädetään, seuraavat käytännöt ovat sallittuja: 
            
            
               (a)yksinomaan omien ravinnevarastojen varassa elävien idätettyjen siementen tuotanto, idut, versot ja krassi mukaan lukien, edellyttäen, että siemenet ovat luonnonmukaisesti tuotettuja. Kasvualustan käyttö on kielletty lukuun ottamatta sellaisen inertin aineen käyttöä, joka on tarkoitettu yksinomaan pitämään siemenet kosteana silloin kun kyseisen inertin aineen ainesosat on sallittu 24 artiklan mukaisesti;
            
            
               (b)salaattisikurin kerien hyötäminen, myös kastamalla salaattisikuria puhtaaseen veteen, edellyttäen, että kasvien lisäysaineisto on luonnonmukaisesti tuotettua. Kasvualustan käyttö on sallittua vain, jos sen ainesosat on sallittu 24 artiklan mukaisesti.”.
            
            
               (2)Muutetaan III osa seuraavasti:
            
            
               (a)Lisätään 3.1.3.4 kohtaan alakohta seuraavasti:
            
            
               Penaeus-katkarapujen ja makean veden katkarapujen (Macrobrachium spp.) ravintoa voidaan täydentää luonnonmukaisella kolesterolilla niiden määrällisten ravitsemuksellisten vaatimusten täyttämiseksi lihotusvaiheessa sekä hautomoissa ja kasvattamoissa tapahtuvissa varhemmissa kehitysvaiheissa.”.
            
            
               (b)Korvataan 3.1.4.2 kohdan e alakohta seuraavasti:
            
            
               ”e) jäsenvaltioiden hallinnoimia pakollisia torjuntaohjelmia lukuun ottamatta loiskäsittelyjen käyttö rajoitetaan seuraavasti: 
            
            
               i) lohen osalta enintään kaksi käsittelyä vuodessa tai, kun tuotantojakso on alle 18 kuukautta, yksi käsittely vuodessa; 
            
            
               ii)kaikkien muiden lajien kuin lohen osalta kaksi käsittelyä vuodessa tai, kun tuotantojakso on alle 12 kuukautta, yksi käsittely vuodessa;
            
            
               iii) kaikkien lajien osalta enintään yhteensä neljä käsittelyä lajin tuotantojakson pituudesta riippumatta:”.